Ministerul Imigrației a dat publicității noi cifre privind solicitanții de azil de origine română și veștile par a fi bune pentru comunitatea românească: numărul de cereri de azil este în continuă scădere.

În luna august a acestui an, doar 65 de români au solicitat azil în Canada. O cifră mică, dacă ne uităm la cele 275 de cereri înregistrate în ianuarie.

- Publicitate -



În plus, Canada a revizuit în ultimul său raport numărul de cereri depuse de români în lunile mai, de la 190 la 185 de cereri și iulie, de la 100 la 85.

Graficul pe care Pagini Românești vi-l prezintă constant de la începutul acestui an a fost revizuit în consecință.

Numărul total al cerilor depuse de cetățenii români în 2018 a ajuns la 1.220.

De ce aceste cifre sunt importante?

- Publicitate -



Cererile de azil făcute de români după ridicarea vizelor a fost subiect de dispută în Parlamentul Canadei, între opoziția reprezentată de Partidul Conservator și liberalii premierului Trudeau. Conservatorii militau pentru reintroducerea vizelor.

Ridicarea, din decembrie anul trecut, a vizelor pentru cetățenii români care vin în Canada a condus la o creștere semnificativă a crimei organizate.

Guvernul canadian a avut prima reacție în luna iunie a acestui an. Atunci Canada, în urma discuțiilor cu autoritățile române, a luat decizia de a emite autorizații electronice de călătorie doar românilor care au un pașaport electronic cu date biometrice.

Iată și care sunt țările din care provin cele mai multe cereri de azil depuse în Canada.

În luna mai, români erau pe locul trei în acest top. Acum au coborât pe locul șase.